Alates sellest, kui 2016. aastal anti komisjonile delegeeritud volitused, on komisjon kasutanud neid volitusi, et võtta vastu kolm järgmist delegeeritud õigusakti.

Komisjonil on määruse (EL) 2019/125 artikli 29 kohaselt volitus võtta vastu delegeeritud õigusakte määruse I, II, III, IV, V, VI VII, VIII ja IX lisa muutmiseks. Käesoleva aruande esitamise kohustus on nähtud ette määruse (EL) 2019/125 artikli 29 lõikega 2. Selle artikli kohaselt antakse õigus võtta vastu delegeeritud õigusakte komisjonile viieks aastaks alates 16. detsembrist 2016 ja komisjon peab koostama volituste delegeerimise kohta aruande hiljemalt üheksa kuud enne viieaastase tähtaja möödumist.

Määruse I lisas on loetletud liikmesriikide asutused, millel on määruse artikli 20 kohaselt õigus teha otsus loataotluse kohta või keelata eksportijal kasutada liidu üldist ekspordiluba. Keelatud ja kontrollitavate kaupade loetelud on esitatud määruse II, III ja IV lisas. V lisa osutab liidu üldisele ekspordiloale (1. osa käsitleb kaupasid ja 2. osa sihtkohti).

II.III lisas loetletud kaupade puhul, mida on võimalik kasutada piinamiseks või muuks julmaks, ebainimlikuks või alandavaks kohtlemiseks või karistamiseks, kuid millel võib olla ka muu seaduslik kasutusotstarve (õiguskaitse), nõutakse igal üksikjuhul eraldi eelnevat ekspordiluba. Eelnevat ekspordiluba on vaja ka selle kategooria kaupadega seotud tehnilise abi andmiseks või vahendusteenuste osutamiseks.

I.Sellega keelatakse selliste II lisas loetletud kaupade import ELi, eksport EList ja transiit läbi ELi, millel puudub muu praktiline otstarve kui kasutamine surmanuhtluse täideviimiseks või piinamiseks või muuks julmaks, ebainimlikuks või alandavaks kohtlemiseks või karistamiseks. Keelatud on ka selliste kaupadega seotud tehnilise abi andmine, eriti nende kasutamise õpetamine. Samuti on keelatud selliste kaupade reklaam trükimeedias või internetis, nendega seotud reklaamiaeg televisioonis või raadios ning nende väljapanek või müügiks pakkumine näitustel või messidel.

Enne eespool nimetatud delegeeritud õigusaktide vastuvõtmist konsulteeris komisjon ekspertidega, kelle iga liikmesriik nimetas piinamise tõkestamise koordineerimisrühma kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega.

4. KOKKUVÕTE

Käesoleva aruandega täidetakse määruse (EL) 2019/125 artikli 29 lõikega 2 ette nähtud aruande esitamise kohustus. Komisjon palub Euroopa Parlamendil ja nõukogul võtta käesolev aruanne teadmiseks.





Komisjon peab vajalikuks pikendada (täiendava viie aasta võrra) delegeeritud volitusi, et võtta vastu määruse (EL) 2019/125 artiklites 24 ja 29 kirjeldatud delegeeritud õigusakte. See on vajalik, et muu hulgas reageerida siis, kui töötatakse välja uued kaubad, mida võib kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks, või kui kolmas riik hakkab või kolmandad riigid hakkavad täitma liidu üldise ekspordiloa taotlemise nõudeid, rikuvad rahvusvahelist kohustust kaotada surmanuhtlus kõigi kuritegude eest või kui muutuvad pädevate asutuste andmed.

Määruse artikli 29 lõikes 2 on sätestatud, et volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.